CELEX: 31985R2209
Language: el
Date: 1985-08-01 00:00:00
Title: Κανονισμός (ΕΟΚ) αριθ. 2209/85 της Επιτροπής της 1ης Αυγούστου 1985 για την τρίτη τροποποίηση του κανονισμού (ΕΟΚ) αριθ. 1477/85 όσον αφορά τον καθορισμό της ζώνης μόλυνσης και την τελευταία προθεσμία υποβολής των αιτήσεων για τη χορήγηση ενισχύσεων της ιδιωτικής αποθεματοποίησης στον τομέα του χοιρείου κρέατος

Avis juridique important

|

31985R2209

Κανονισμός (ΕΟΚ) αριθ. 2209/85 της Επιτροπής της 1ης Αυγούστου 1985 για την τρίτη τροποποίηση του κανονισμού (ΕΟΚ) αριθ. 1477/85 όσον αφορά τον καθορισμό της ζώνης μόλυνσης και την τελευταία προθεσμία υποβολής των αιτήσεων για τη χορήγηση ενισχύσεων της ιδιωτικής αποθεματοποίησης στον τομέα του χοιρείου κρέατος  

Επίσημη Εφημερίδα αριθ. L 204 της 02/08/1985 σ. 0031 - 0032

***** ΚΑΝΟΝΙΣΜΟΣ (ΕΟΚ) αριθ. 2209/85 ΤΗΣ ΕΠΙΤΡΟΠΗΣ  της 1ης Αυγούστου 1985  για την τρίτη τροποποίηση του κανονισμού (ΕΟΚ) αριθ. 1477/85 όσον αφορά τον καθορισμό της ζώνης μόλυνσης και την τελευταία προθεσμία υποβολής των αιτήσεων για τη χορήγηση ενισχύσεων της ιδιωτικής αποθεματοποίησης στον τομέα του χοιρείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως των αγορών στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 20,  Εκτιμώντας;  ότι, λόγω της υγειονομικής κατάστασης που επικρατεί στον τομέα της εκτροφής στο Βέλγιο, έχουν θεσπιστεί εξαιρετικά μέτρα στηρίξεως της αγοράς του χοιρείου κρέατος σ' αυτό το κράτος μέλος, μεταξύ άλλων, με τον κανονισμό (ΕΟΚ) αριθ. 1477/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2008/85 (4)·  ότι η κατάσταση, όσον αφορά την αφρικανική πανώλη των χοίρων στη ζώνη μόλυνσης δεν ελέγχεται ακόμα απόλυτα· ότι θα πρέπει, επομένως, να παραταθεί η προθεσμία που προβλέπεται για την υποβολή των αιτήσεων για τη χορήγηση ενισχύσεων, σύμφωνα με τον κανονισμό (ΕΟΚ) αριθ. 1477/85·  ότι, εντούτοις, είναι δυνατό να περιοριστούν τα μέτρα στήριξης της αγοράς στη ζώνη που δεν έχει ακόμα εξεταστεί επαρκώς, όσον αφορά την ύπαρξη της εν λόγω επιζωοτίας· ότι οι βελγικές αρχές ανέλαβαν την υποχρέωση να κάνουν γνωστή κάθε κοινότητα ή ζώνη της επικράτειας στην οποία ο ορροδιαγνωστικός έλεγχος γενικεύεται για όλα τα κοπάδια χοίρων, και, επομένως, θεωρείται ακίνδυνη,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 1 του άρθρου 1 του κανονισμού (ΕΟΚ) αριθ. 1477/85 τροποποιείται ως ακολούθως:  1. Η ημερομηνία «16 Αυγούστου 1985» που αναφέρεται στο πρώτο εδάφιο, αντικαθίσταται από την ημερομηνία «20 Σεπτεμβρίου 1985» .  2. Το δεύτερο εδάφιο αντικαθίσταται από το ακόλουθο κείμενο:  «Δικαιούνται ενισχύσεων μόνον τα προϊόντα που προέρχονται από χοίρους οι οποίοι εκτρέφονται και σφάζονται στην ακόλουθη ζώνη:  - περιοχές Pittem  Meulebeke  Ardooie  Ingelmunster  Izegem  Ledegem  Hooglede  Lichtervelde  Zwevezele  Roeselare·  - κοινότητα του Kortemark, εξαιρέσει της παλαιάς κοινότητας του Zarren-Werken,  - στην κοινότητα του Torhout, μια ζώνη ακτίνας 3 χιλιομέτρων γύρω από έξι εκμεταλλεύσεις στις οποίες οι βελγικές αρχές προέβησαν σε προληπτική σφαγή.  Εφόσον πραγματοποιούνται ορροδιαγνωστικοί έλεγχοι στο 100 % των κοπαδιών μιας ή περισσοτέρων από τις προαναφερθείσες κοινότητες ή ζώνες της επικράτειας και δεν εμφανίζεται καμμία νέα εστία και κανένα θετικό ορροδιαγνωστικό αποτέλεσμα στις εν λόγω περιοχές και οι βελγικές αρχές γνωστοποιήσουν τη διαπίστωση αυτή στην Επιτροπή, αφαιρούνται από τη ζώνη μόλυνσης οι θεωρημένες ως ακίνδυνες κοινότητα ή κοινότητες ή ζώνες της επικράτειας, από της ημέρας της εν λόγω γνωστοποίησης. Ο ως άνω αναφερόμενος κατάλογος τροποποιείται επομένως, από την ημερομηνία αυτή.  Ο κατάλογος των προϊόντων τα οποία μπορεί να τύχουν ενισχύσεων και τα σχετικά ποσά καθορίζονται στο παράρτημα».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1η Αυγούστου 1985,  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 145 της 4. 6. 1985, σ. 17.  (4) ΕΕ αριθ. L 188 της 20. 7. 1985, σ. 27.